มีประจำเดือนวันแรกวันที่3ก.พ. มีอะไรกับแฟนวันที่17ค่ะ กินยาคุมวันที่18 แล้วมีเลือดออกมาวันที่27ก.พ. แต่ไม่แน่ใจว่าเป็นประจำเดือนของเดือนมีนาคม หรือเลือดออกเพราะผลข้างเคียงของยาคุมเฉยๆอ่ะค่ะ แต่มีเลือดออกมา4-6วัน ใช่ประจำเดือนมั้ยคะ แล้วเดือนนี้จะมีประจำเดือนมาอีกมั้ย หรือจะไม่มีแล้วเพราะมาตั้งแต่วันที่27ก.พ.
สวัสดีค่ะ ยาคุมฉุกเฉินเป็นยาคุมที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนด หลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียน ปวดท้องจากที่กล่าวมา การมีเลือดออกตามหลังการกินยาคุมประมาณ 1 สัปดาห์นั้นเกิดได้ ไม่ได้บอกว่ายาจะได้ผลหรือไม่ประจำเดือนหลังการใช้ยา ควรจะมาภายในประมาณ 22-35 วันนับจากครั้งก่อน ให้สังเกตรอบเดือน และในระหว่างนี้สามารถยืนยันการตั้งครรภ์ก่อนได้ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป